|  |  |
| --- | --- |
| METSAOSAKONDPEAMETSAÜLEMKÄSKKIRI | |
|  | (digitaalallkirja kuupäev) nr 1-5.1/1 |



**Metsatee kasutusse andmine**

**(Ülejõe, Raudoja-Kosu, Kaunissaare,**

**Pikva vahtkonna ringtee, Vikipalu jaama,**

**Tuuna-Mustjõe, Aavoja, Pillapalu-Aegviidu,**

**Kiviloo-Nõmbra, Erisilla,**

**Kiviloo küla tee)**

Anija Vallavalitsus edastas 20.09.2023 e-kirja teel soovi pikendada Riigimetsa Majandamise Keskuse ja valla vahel 27.10.2014, 10.11.2014 ja 20.01.2015 sõlmitud metsateede avalikuks kasutamiseks sõlmitud lepingut nr 3-1.21/5, 3-1.21/6 ja 3-1.21/1. Nimetatud lepingud on lõppenud.

Riigivaraseaduse (edaspidi *RVS*) § 17 lõike 1 punkti 3 kohaselt võib anda riigivara kasutamiseks otsustuskorras avalikku enampakkumist või valikpakkumist korraldamata.

RVS § 18 lõike 1 kohaselt antakse riigivara kasutamiseks teisele isikule vähemalt turupõhise kasutustasu eest. RVS § 18 lõikest 2 tulenevalt võib riigivara kasutamiseks anda turupõhisest kasutustasust madalama tasu eest või tasuta, kui vara on vajalik kohaliku omavalitsuse üksusele tema seadusest tulenevate ülesannete täitmiseks. Kohaliku omavalitsuse korralduse seaduse § 6 lõike 1 kohaselt on omavalitsusüksuse ülesanne korraldada valla teede ehitamist ja korrashoidu. Lähtuvalt eeltoodust on põhjendatud kinnisasja tasuta kasutusse andmine Anija valla kasuks.

RVS § 20 lõike 1 kohaselt võib riigivara kasutamiseks anda tähtajaliselt või tähtajatult. RVS § 20 lõikest 2 tulenevalt peab riigivara valitseja riigivara kasutamiseks andmisel jätma endale õiguse lõpetada leping erakorraliselt olukorras, kus kasutuseks antud riigivara on vajalik riigivõimu teostamiseks või muul avalikul eesmärgil. Antud juhul ei ole avalikult kasutatava tee püsimise aega kinnisasjal kasutusse andmise hetkel võimalik määratleda, mistõttu ei ole põhjendatud anda riigivara kasutamiseks tähtajaliselt. Samas peab riik koormatava kinnisasja omanikuna jätma endale eelnimetatud sättes nimetatud lepingu lõpetamise õiguse juhtudeks, kui vara osutub vajalikuks riigivõimu teostamiseks või muul avalikul eesmärgil. Seega on põhjendatud tee kasutamiseks andmine tähtaega määramata, jättes riigile õiguse lepingut igal ajal lõpetada, kui ilmneb mõni eelnimetatud seaduses märgitud põhjustest.

Kuivõrd tegemist on avalikes huvides vajaliku teega, siis on põhjendatud kinnisasja kasutusse andmine Anija vallale tasuta ja tähtajatult.

# Tulenevalt eeltoodust ja lähtudes ehitusseadustiku § 93 lõikest 2, riigivaraseaduse § 2 lg 4, § 14 lõikest 2, § 17 lõike 1 punktist 3, § 18 lõigetest 1 ja 5 ning lõike 2 punktist 1, § 19 lõigetest 1 ja 5, § 20 lõigetest 1 ja 2, § 21 lõike 1 punktidest 1, 3, 4, 5, 8, § 23 lõikest 1, § 26 lõigetest 1, 3 ja 4, § 63 lõikest 1, kohaliku omavalitsuse korralduse seaduse § 6 lõikest 1 ja kooskõlas maakatastriseaduse § 19¹ lõikega 2 ning kliimaministri 03.07.2023 määrusega nr 36 „Keskkonnaministri määruste muutmine seoses Keskkonnaministeeriumi ümberkorraldamisega Kliimaministeeriumiks“ muudetud 28.04.2010 määrusest nr 14 "Kliimaministeeriumi valitsemisel oleva kinnisvara kasutamiseks andmise ja võõrandamise kord“, keskkonnaministri 11.05.2021 käskkirjast nr 1-2/21/234, RMK juhatuse 18.01.2022 otsuse nr 1-32/1 „RMK kinnisasjade kasutusse andmise juhend“ punktist 12.1, RMK juhatuse 20.04.2021 otsuse nr 1-32/34 „Volituste andmine vara kasutusse andmise otsustamiseks“ punktist 1.4

1. Anda *Anija valla* (edaspidi nimetatud *kasutaja*, vallavalitsuse registrikood 75018816, aadress F. R. Kreutzwaldi tn 6, Kehra linn, 74307, Harju maakond) kasutusse käesolevas käskkirjas ja tee avalikuks otstarbeks kasutusse andmise lepingus sätestatud tingimustel ja ulatuses Harju maakonnas Anija vallas järgmised teed:
   1. *Ülejõe tee (nr 1400072)*, kasutusala suurus *2 447 m²* (pikkus 244,71 m ja laius 4 m, kaitsevööndi laius 6 m), asukoht Kehra linnas asuval *Anija metskond 29* kinnisasjal (kinnistu registriosa nr 14141502, katastritunnus 29001:002:0008, riigi kinnisvararegistri kood KV4894, pindala 180006 m², maatulundusmaa) ning selle asukoht on näidatud käesoleva käskkirja lisaks oleval asendiplaanil;
   2. *Raudoja - Kosu tee (nr 1400013)*, kasutusala suurus *17 655 m²* (pikkus 1177 m ja laius 7 m, kaitsevööndi laius 8 m), asukoht Härmakosu külas asuval *Anija metskond 77* kinnisasjal (kinnistu registriosa nr 12902550, katastritunnus 14001:002:0343, riigi kinnisvararegistri kood KV10564, pindala 103,81 ha, maatulundusmaa) ning selle asukoht on näidatud käesoleva käskkirja lisaks oleval asendiplaanil;
   3. *Kaunissaare tee (nr 1400751)*, kasutusala suurus *18 889 m²* (pikkus 1453 m ja laius 5 m, kaitsevööndi laius 8 m) ja *Pikva vahtkonna ringtee (nr 1401022)*, kasutusala suurus *12 430 m²* (pikkus 1130 m ja laius 5 m, kaitsevööndi laius 6 m), asukoht Kaunissaare külas asuval *Paunküla metskond 88* kinnisasjal (kinnistu registriosa nr 16531050, katastritunnus 14001:002:0360, riigi kinnisvararegistri kood KV11477, pindala 398,92 ha, maatulundusmaa) ning selle asukoht on näidatud käesoleva käskkirja lisaks oleval asendiplaanil;
   4. *Vikipalu jaama tee (nr 1400100)*, kasutusala suurus *12 870 m²* (pikkus 287 m ja laius 4 m, kaitsevööndi laius 6 m), *Tuuna-Mustjõe tee (nr 1401031)*, kasutusala suurus *1 850 m²* (pikkus 185 m ja laius 4 m, kaitsevööndi laius 6 m) ja *Aavoja tee (nr 1400092)*, kasutusala suurus *1650 m²* (pikkus 65 m ja laius 4 m, kaitsevööndi laius 6 m), asukoht Vikipalu külas asuval *Anija metskond 33* kinnisasjal (kinnistu registriosa nr 14950550, katastritunnus 14001:002:0408, riigi kinnisvararegistri kood KV4904, pindala 4160,21 ha, maatulundusmaa) ning selle asukoht on näidatud käesoleva käskkirja lisaks oleval asendiplaanil;
   5. *Tuuna-Mustjõe tee (nr 1401031)*, kasutusala suurus *820 m²* (pikkus 82 m ja laius 4 m, kaitsevööndi laius 6 m), asukoht Vikipalu külas asuval *Anija metskond 112* kinnisasjal (kinnistu registriosa nr 11867350, katastritunnus 14001:002:0754, riigi kinnisvararegistri kood KV46476, pindala 6,92 ha, maatulundusmaa, veekogude maa) ning selle asukoht on näidatud käesoleva käskkirja lisaks oleval asendiplaanil;
   6. *Pillapalu-Aegviidu tee (nr 1400001)*, kasutusala suurus *6 270 m²* (pikkus 627 m ja laius 4 m, kaitsevööndi laius 6 m), asukoht Pillapalu külas asuval *Niinsoni looduskaitseala 1* kinnisasjal (kinnistu registriosa nr 11776450, katastritunnus 14001:003:0305, riigi kinnisvararegistri kood KV46389, pindala 111,11 ha, kaitsealune maa, maatulundusmaa) ning selle asukoht on näidatud käesoleva käskkirja lisaks oleval asendiplaanil;
   7. *Kiviloo-Nõmbra tee (nr 1400043)*, kasutusala suurus 560 *m²* (pikkus 84 m ja laius 4 m, kaitsevööndi laius 6 m), asukoht Lükati külas asuval *Kiviloo-Nõmbra tee* kinnisasjal (kinnistu registriosa nr 10479050, katastritunnus 14001:001:0787, riigi kinnisvararegistri kood KV36300, pindala 560 m², transpordimaa) ning selle asukoht on näidatud käesoleva käskkirja lisaks oleval asendiplaanil;
   8. *Kiviloo-Nõmbra tee (nr 1400043)*, kasutusala suurus *5 450 m²* (pikkus 43+502 m ja laius 4 m, kaitsevööndi laius 6 m) ja *Erisilla tee* *(nr 1400042)*, kasutusala suurus *2 820 m²* (pikkus 282 m ja laius 4 m, kaitsevööndi laius 6 m), asukoht Lükati külas asuval *Paunküla metskond 79* kinnisasjal (kinnistu registriosa nr 14442450, katastritunnus 14002:002:0208, riigi kinnisvararegistri kood KV11479, pindala 93,69 ha, maatulundusmaa) ning selle asukoht on näidatud käesoleva käskkirja lisaks oleval asendiplaanil;
   9. *Kiviloo küla tee (nr 1400039)*, kasutusala suurus *3 350 m²* (pikkus 335 m ja laius 4 m, kaitsevööndi laius 6 m), asukoht Lükati külas asuval *Paunküla metskond 84* kinnisasjal (kinnistu registriosa nr 14434950, katastritunnus 14002:002:0214, riigi kinnisvararegistri kood KV3672, pindala 91,2 ha, maatulundusmaa) ning selle asukoht on näidatud käesoleva käskkirja lisaks oleval asendiplaanil.
2. Isikliku kasutusõiguse sisuks on punktis 1. nimetatud kinnisasjade kasutamine kasutusala ulatuses *sõidutee,* edaspidi nimetatud *tee,* avalikuks kasutamiseks ööpäevaringselt kõikidele kasutajatele ja transpordiliikidele ning vallal on õigus ja kohustus kõikide tööde teostamiseks, mis on seotud avalikult kasutatava tee ehitamise, majandamise, remontimise, korrashoiu ja hooldamisega.
3. Punktis 1. nimetatud kinnisasi antakse kasutusse järgmistel tingimustel:
   1. tee antakse avalikuks kasutamiseks tähtajatult, jättes riigile õiguse lõpetada leping erakorraliselt olukorras, kus kasutamiseks antud riigivara on vajalik riigivõimu teostamiseks või muul avalikul eesmärgil. Lepingu lõpetamine toimub õigusaktis sätestatud korras;
   2. käesoleval juhul avalikes huvides kasutatava tee korral riik tasu ei määra. Maamaksu tasumise kohustuse tekkimisel on riigil õigus nõuda kasutajalt maamaksu tasumist proportsionaalselt kasutusala ulatusega;
   3. kasutajal on kohustus:
      1. tagada avalikult kasutatava tee hooldus ja korrashoid ning kanda kõik sellega seotud kulud, arvestada kinnisasjal kehtivate kitsendustega;
      2. võimaldada RMK-le piiranguteta tee kasutamine metsamajanduslikeks tegevusteks (s.h metsamaterjali ladustamiseks tee kaitsevööndis, metsamaterjali laadimistöödeks, raietöödeks jmt);
      3. likvideerida tee korrashoiunõuete mittetäitmise ja tee avaliku kasutamise tingimuste rikkumisega liiklejate poolt tekitatud kahju;
      4. arvata välja teealune maa maksustava maa hulgast;
      5. taotleda RMK eelnevat kirjalikku nõusolekut tee ümberehitus- ja teehoiuvälisteks töödeks, valgustusseadmete või teabe- ja reklaamivahendite paigaldamiseks;
4. Ida-Harjumaa metsaülemal sõlmida DHS-is vormide sarjas asuva vormi kohane metsatee avalikuks kasutusse andmise leping.

(allkirjastatud digitaalselt)

Andres Sepp

Peametsaülem

Jaotuskava: Andrus Kevvai, Malle Viiburg